Orkanger

Orkanger er en by og administrasjonssenter i Orkland kommune i Trøndelag. Stedet ligger der hvor Orkladalføret møter Orkdalsfjorden. Orkanger og nabostedet Fannrem er vokst sammen til ett tettsted. Tettstedet Orkanger/Fannrem hadde  innbyggere per 1. januar .

Orkanger har bystatus fra 1. juli 2014.«Orkdal kommune blir bykommune og Orkanger blir by 1. juli.»  – orkdal.kommune.no (side besøkt 1. juli 2014).

 Historie 
I 1920 ble Orkedal kommune delt i 3: Orkedalsøra opp til Bårdshaug, Midtbygda og Øverbygda. Etter hvert fikk Midtbygda navnet Orkdal med Fannrem som sentrum, Øverbygda ble til Orkland.

Det ble mye diskusjon omkring navnbyttet fra Orkedalsøra. Forslag som «Orkang», «Thamshavn», «Orkstad» og «Njardarvik» ble lagt frem. Dr. Richter fra Orkedalsøren foreslo «Orkangr», som etter en runde i herredstyret ble til «Orkanger». Det var 18 stemmer for «Orkanger», og 4 stemmer for «Orkang».

I slutten av 2013 ble det tatt initiativ for at Orkdal skulle få bystatus. Saken ble tatt opp i kommunestyret allerede i januar 2014 etter sterk debatt om hvorvidt Orkdal skulle bli en bykommune eller om kun administrasjonssenteret Orkanger skulle få bystatus. Det ble 29. mai avgjort i kommunestyret at Orkanger blir by fra og med 1. juli 2014.

Orkanger er administrasjonssenter i Orkland kommune.Nye Orkland kommune hos nyeorkland.no

 Samfunn 
 Samferdsel 
Jernbanestrekningen Thamshavnbanen går mellom Orkanger og Løkken Verk i Meldal. Jernbanen fraktet tidligere malm fra gruva på Løkken Verk, men brukes nå kun som museumsjernbane.

Orkanger ligger 42 kilometer sørvest for Trondheim. Reisetiden mellom de to stedene ble redusert da det 30. juni 2005 ble åpnet en ny strekning av europavei 39. Den nye vegen er motortrafikkvei, og erstatter en trafikkfarlig og svingete vegstrekning langs .

 Skoler 
miniatyr|Orkanger barneskole.
miniatyr|Orkanger ungdomsskole.

I Orkanger sentrum ligger grunnskolen, delt opp i Orkanger barneskole (1.–7. trinn) og Orkanger ungdomsskole (8.–10. trinn).

Den første skolen på Orkanger ble startet i 1828. Etter flytting ble en ny skole bygd ferdig i 1877. Elevantallet økte, og det ble behov for nytt skolebygg. Dette kom i 1901. Siden dette ble ei tid med industrialisering og mye utbygging på Orkanger, økte antall elever til 350, og det var klart at et nytt, stort skolebygg var nødvendig. Dagens Orkanger Barneskole ble ferdigbygd i 1939. Den ble påbygd to ganger senere, da i 1986 og 1996.

Orkanger ungdomsskole startet opprinnelig som realskole i 1955, fra 1969 ble det en ungdomsskole. Nye Orkanger ungdomsskole stod ferdig i 2005.

Orkdal vidaregåande skole er en videregående skole sør for Orkanger sentrum. Skolen ligger der Follo gård tidligere lå, og flere av bygningene står fortsatt igjen og er per 2008 fullt utnyttet til læringsformål. Skolen blir kalt for «Follo». Follo ble etablert i 1923 som landsgymnas, og hadde i 2008 ca. 500 elever.

 Kultur 
Orkangersangen er bysangen til Orkanger.

 Næringsliv 
Orkanger er av de viktigste industriknutepunktene i Midt-Norge. Industrien ligger hovedsakelig i området Grønøra, like vest for elvemunningen til elva Orkla. De største industribedriftene på stedet er Technip Offshore Norge AS, Reinertsen, Washington Mills, smelteverket Elkem Thamshavn AS og næringsmiddelfabrikken Norsk Kylling.

Det var sponplatefabrikk på Orkanger fra 1959 til 1976.

 Galleri 


 Referanser 

 Litteratur 


 Eksterne lenker 


Kategori:Byer i Trøndelag
Kategori:Bosetninger i Orkland
Kategori:Tidligere kommuner i Sør-Trøndelag
Kategori:Norske kommuner etablert i 1920
Kategori:Kommuner opphørt i 1963
Kategori:Delområder i Orkland kommune